कानपुर. भारत बंद के मौके पर ट्रेन रोकने जा रहे कांग्रेस के पूर्व सांसद राजाराम पाल और उनके समर्थको के साथ पुलिस ने जमकर धक्कामुक्की की। अपने नेता के साथ हो रही धक्कामुक्की का जब कार्यकर्ताओ ने विरोध किया तो पुलिस उग्र हो गयी। सादी वर्दी में मौजूद पुलिसकर्मी और वर्दी में तैनात पुलिसकर्मी कार्यकर्ताओं पर टूट पड़े। पुलिसकर्मियों ने एक कार्यकर्ता को तो जमीन पर पटक कर पीटना शुरू कर दिया। पुलिस ने सभी को गिरफ्तार कर वाहनों में भर कर पुलिस लाइन भेज दिया।